ΓΡΑΠΤΗ ΕΡΩΤΗΣΗ P-2264/00

υποβολή: Vincenzo Lavarra (PSE) προς την Επιτροπή

(29 Ιουνίου 2000)

Θέμα: Δικαίωμα εμπορίας επιτραπέζιων σταφυλιών που έχουν εγγραφεί, και εξουσιοδοτηθεί για καλλιέργεια, στον κατάλογο των εθνικών ποικιλιών της Ιταλίας, σύμφωνα με τους κοινοτικούς κανόνες

Πολυάριθμοι παραγωγοί απύρηνων σταφυλιών στη Νότια Ιταλία, και ιδίως οι παραγωγοί της ποικιλίας Sugraone (η οποία έχει εξουσιοδοτηθεί για καλλιέργεια και εγγραφεί κανονικά στον κατάλογο των εθνικών ποικιλιών της Ιταλίας) θίγονται από τη συμπεριφορά ορισμένων κοινοτικών εισαγωγέων που αρνούνται να αγοράσουν σταφύλια Sugraone μέχρις ότου ο παραγωγός αποδείξει ότι έχει καταβάλει δικαιώματα παραγωγής σε μία αμερικανική εταιρεία που ισχυρίζεται ότι έχει τα αποκλειστικά εμπορικά δικαιώματα της εν λόγω ποικιλίας (μολονότιπό διαφορετική επωνυμία) τα οποία ισχύουν ακόμη και για την εμπορία του προϊόντος.

Θα μπορούσε μήπως η Επιτροπή να απαντήσει στα ακόλουθα ερωτήματα, με στόχο την αποτροπή αθέμιτων επιβαρύνσεων και στρεβλώσεων της εσωτερικής αγοράς;

1. μπορούν άραγε οι παραγωγοί να διαθέτουν στο εμπόριο νόμιμα και ελεύθερα τα σταφύλια Sugraone, χωρίς ναπόκεινται σε οποιονδήποτε περιορισμό από ενδεχόμενους κοινοτικούς αγοραστές και χωρίς ναποχρεούνται να αποδεικνύουν ότι έχουν καταβάλει τα δικαιώματα παραγωγής;

2. μήπως ηποχρέωση της καταβολής δικαιωμάτων στο στάδιο παραγωγής και εμπορίας (και τηνποχρέωση των αγοραστών να ελέγχουν κατά πόσον έχουν καταβληθεί αυτά τα δικαιώματα) εφαρμόζονται αποκλειστικά στην εμπορία των ποικιλιών με άδεια ευρεσιτεχνίας που διαθέτουν καταχωρυμένα ονόματα και εμπορικά σήματα, ή μήπως τέτοιεςποχρεώσεις βαρύνουν επίσης και τους παραγωγούς που εμπορεύονται επώνυμες ποικιλίες επιτραπέζιων σταφυλιών, όπως τα σταφύλια Sugraone, τα οποία είναι καταχωρημένα και εξουσιοδοτημένα για παραγωγή με βάση τον κατάλογο των εθνικών ποικιλιών της Ιταλίας, σύμφωνα με τους κοινοτικούς κανόνες;

Συμπληρωματική απάντηση του κ. Fischler εξ ονόματος της Επιτροπής

(19 Σεπτεμβρίου 2000)

Η εγγραφή μιας ποικιλίας στον κατάλογο των εθνικών ποικιλιών της Ιταλίας δεν σημαίνει ότι η ποικιλία αυτή δεν αποτελεί αντικείμενο προστασίας των φυτικών ποικιλιών σύμφωνα με την κοινοτική ή εθνική νομοθεσία. Για την απάντηση των ερωτήσεων οι οποίες τέθηκαν, είναι απαραίτητο να γνωρίζουμε την ακριβή φύση και το πεδίο εφαρμογής της προστασίας της οποίας τυγχάνει η προαναφερθείσα ποικιλία των επιτραπέζιων σταφυλιών, γεγονός το οποίο δεν διευκρινίζεται στην ερώτηση.

Για το σκοπό αυτό, εάν η αναφερθείσα ποικιλία (Sugraone) δεν αποτελεί αντικείμενο κοινοτικής προστασίας των φυτικών ποικιλιών, όπως προβλέπεται από τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί των φυτικών ποικιλιών(1), για τα οποία είναι αρμόδιο το κοινοτικό γραφείο φυτικών ποικιλιών, είναι δυνατόν η ποικιλία να αποτελεί αντικείμενο προστασίας του ιδίου τύπου σε εθνικό επίπεδο, γεγονός που το Αξιότιμο Μέλος του Κοινοβουλίου θα μπορεί να εξακριβώσει από τις ιταλικές αρχές τις αρμόδιες στον τομέα των φυτικών ποικιλιών.

Ενδεικτικά, το πεδίο εφαρμογής της κοινοτικής προστασίας των φυτικών ποικιλιών, που προβλέπεται από τον κανονισμό (ΕΚ) αριθ. 2100/94, επεκτείνεται και στα συγκομισθένταλικά της ποικιλίας, ιδίως στα φρούτα, εάν ταλικά έχουν ληφθεί με τη χρησιμοποίηση μη εγκεκριμένων συστατικών ποικιλίας της προστατευόμενης ποικιλίας. Ενδέχεται, επομένως, οι αγοραστές να επιθυμούν να διασφαλίσουν ότι τα φρούτα τα οποία θέτουν σε εμπορία έχουν παραχθεί από εγκεκριμένα φυτά της προστατευόμενης ποικιλίας.

Τα προαναφερθέντα κοινοτικά δικαιώματα εφαρμόζονται σε προϊόντα που τίθενται στην αγορά με εμπορικό σήμα καθώς και σε προϊόντα που προέρχονται από την ίδια ποικιλία και τίθενται στην αγορά με άλλες μη προστατευόμενες εμπορικές ονομασίες. Ωστόσο, σε όλες τις περιπτώσεις ο κανονισμός (ΕΚ) αριθ. 2789/1999 της Επιτροπής, της 22ας Δεκεμβρίου 1999, για τον καθορισμό των προδιαγραφών εμπορίας που εφαρμόζονται για τα επιτραπέζια σταφύλια(2) ορίζει ότι στα κιβώτια πρέπει να αναφέρεται οπωσδήποτε το όνομα της ποικιλίας.

(1) ΕΕ L 227 της 1.9.1994.

(2) ΕΕ L 336 της 29.12.1999.